**Opera** er en nettleser utviklet av det norske selskapet Opera Software. Nettleseren lar brukeren gjøre vanlige internett-relaterte oppgaver som å vise nettsider, sende og motta e-post-meldinger, behandle kontakter, chatte på IRC, laste ned filer med BitTorrent, og lese nyhetsmatinger. Opera tilbys som gratis programvare for personlige datamaskiner og mobiltelefoner.

Funksjoner i Opera omfatter blant annet fanevisning, sideskalering, musebevegelser, integrert nedlastingsbehandler, adblocker og nå også gratis vpn som er integrert i nettleseren. Sikkerhetsfunksjoner omfatter innebygd phishing- og malware-beskyttelse, SSL/TLS-kryptering når man surfer på HTTPS-nettsider, og å slette private data slik som informasjonskapsler.

Opera har over 200 millioner brukere over hele verden. Av disse tallene er det over 50 millioner brukere på personlige datamaskiner og over 150 millioner på mobiltelefoner. Opera Mini var den mest populære nettleseren for mobiltelefoner i 2011.

Opera er kjent for å frambringe nye funksjoner som senere har blitt tatt i bruk av andre nettlesere.

Teknologi
---------

Håkon Wium Lie, tidligere teknologidirektør hos Opera Software
Nettleseren er laget for de fleste operativsystemer og er tilgjengelig på mange språk, inkludert bokmål (ikke nynorsk etter desember 2014). Nettlesere har etter hvert blitt vanlige å bruke på mobiltelefoner. Opera utviklet tidlig en teknologi som gjorde det enklere å tilpasse nettleseren til PDA-er og mobiltelefoner, og fikk derfor tidlig kontrakter med store telefonselskaper. Opera anses å være den beste nettleseren for mobiltelefoner, et viktig punkt som dessuten ble enda sterkere da Opera Mini ble lansert. Opera Mini er programmert i Java og er på mange måter revolusjonerende fordi den ikke krever WAP-spesifikke nettsider. I stedet godtar den helt vanlige nettsider bygget opp med HTML- og CSS-koding, fordi den krymper nettsidene til et passende format og returnerer ferdig komprimert kode. Dermed sparer brukerne av nettleseren penger ved bruk av roamingnettverk slik som 3G-nettet.

Opera var den første nettleseren med «faner», hvilket betyr at man kan ha mange nettsider oppe til samme tid i ett og samme vindu uten å fylle opp oppgavelinjen. Opera har en «fanelinje» hvor alle åpne sider listes.

Opera støtter alle de vanligst brukte markeringsspråk og scriptspråk som benyttes på Internett, som for eksempel HTML, XML, XHTML, Javascript og CSS, samt eksperimentell støtte for Web Forms 2.0 som fortsatt er under utviking. Den kan lese protokoller som HTTP, HTTPS og FTP. Med plugins kan den også bruke Flash, Java og diverse lyd- og bildepluginer. Opera har også en e-postleser som i tillegg til POP3, IMAP og SMTP også støtter NNTP for nyhetsgrupper og RSS for nyhetsstrømmer. Med en lang rekke tredjepartsutvidelser kan man legge til mye forskjellig slags annen funksjonalitet. Opera gir også muligheter for online chatting med IRC.

Med *Small Screen Rendering* er det er mulig å forhåndsvise hvordan nettsider vil se ut på mobiltelefoner. Opera leser også WML, språket som benyttes i WAP.

Historikk
---------

Opera startet som et prosjekt utviklet av Televerket (nå Telenor) i 1994, men da Televerket ikke lenger ønsket å satse på prosjektet, gikk Jon Stephenson von Tetzchner og Geir Ivarsøy sammen om å arbeide videre med det i et eget selskap, Opera Software. Selve navnet kom ikke på plass før etter mange måneder med tankeslit.

Lederen for selskapet er Jon Stephenson von Tetzchner. I 2004 mottok Opera *PC Worlds Best Browser Award* og senere *PC World World Class 2005*.

Fra versjon 5.0 var nettleseren tilgjengelig gratis med reklamebannere. Betalte man ca. 400 kroner, ble dette banneret fjernet og man fikk tilgang på premium support. Med versjon 8.5 fjernet Opera reklamebanneret og tilbød nettleseren gratis. Nå som programvaren er gratis, genererer Opera Software inntekter på de innebygde søkemotorene samt lisenser til mobilprodusenter som Motorola, Nokia m.fl.

I november 2005 vant gründerne bak Opera *Entrepreneur of the Year 2004* og ble kåret til Norges beste innen tjenester.

### Lanseringshistorie

*(Hovedversjoner for Windows, uten individuelle plattformer og språk og uten underversjoner eller betaversjoner.)*

* Versjon 2.1, offentliggjort på Internett i 1996, offisielt sluppet i 1997
* Versjon 3.0, desember 1997
* Versjon 4.0, juni 2000
* Versjon 5.0, mai 2001
* Versjon 6.0, november 2001
* Versjon 7.0, januar 2003
* Versjon 8.0, april 2005
* Versjon 8.5, 20. september 2005
* Versjon 9.0, 20. juni 2006
* Versjon 9.5, 12. juni 2008
* Versjon 9.6, 8. oktober 2008

#### Versjon 11.00

Versjon 11.00 ble utgitt den 16. desember 2010 og er den nyeste store oppdateringen til Opera.

Nye funksjoner:

* Flere forbedringer for adressefeltet
* Utvidelser
* Automatisk oppdatering for utvidelser og Opera Unite-applikasjoner
* Nytt installasjonsprogram for operativsystemet Windows
* Forbedringer for Opera Mail
* Flere hastighetsforbedringer
* Gruppering av faner

Fullstendig liste over nyheter finnes for Unix, OSX og Windows

#### Versjon 10.00

Versjon 10.00 ble utgitt den 1. september 2009 og er den nest nyeste store oppdateringen til Opera.

Nye funksjoner:

* 30% økt hastighet med den nye Presto 2.2 Rendering Engine
* Stavekontroll
* Automatiske oppdateringer for Windows og OSX
* Enklere å vise ugjennomsiktighet gjennom RGBA og HSLA (Presto 2.2)
* Support for Web-skrifttyper og SVG-formatet
* Innebygget krasjrapportering
* Opera Turbo Arkivert 3. august 2012 hos Wayback Machine. – Gjør nettsurfing flere ganger raskere, nyttig på trege nettverk
* Visuelle faner

Fullstendig liste over nyheter finnes for Unix, OSX og Windows

Finesser
--------

* Innebygd søkefunksjon i søkefeltet
* Forstørre tekst og grafikk
* Musesnarveier for rask navigering
* Innebygd e-post- og feedleser
* Innebygd IRC-client
* Popup-blokkering
* Enkel anvendelse av temaer som forandrer utseende
* Innebygd støtte for BitTorrent
* Innholdsblokkering
* Opera Turbo Arkivert 3. august 2012 hos Wayback Machine.
* Opera Unite
* Opera Link

Opera på andre enheter
----------------------

### Smarttelefon og PDA

### Mobiltelefon

Opera Mini er en gratis, kompakt nettleser for mobiltelefoner og andre enheter som har Java ME installert. Den bruker Opera sin server til å gjengi og forminske sider før binærdata blir sendt til et lite program som blir kjørt på telefonen. Denne metoden gjør mange sider kompatible med mobiltelefonen.

### Nintendo DS

*Nintendo DS Browser*
15. februar 2006 annonserte Opera at de hadde utviklet en nettleser for Nintendo DS. Denne bruker systemets todelte skjerm for enten å zoome inn på deler av nettsiden eller for å ha en lengre vertikal skjerm. Nettleseren startet salget i Japan 24. juli 2006 og kostet 3800 yen (ca. 190 norske kroner). I Europa ble den lansert 6. oktober 2006 og i Australia 18. januar 2007. Utgivelsesdatoen i USA var 4. juni 2007.

### Wii

Nintendos Wii-konsoll kommer med en spesiallaget versjon av Opera.

### TV

Sony skal bruke en versjon av Opera på flere av sine TV-er og Blu-ray Disc-spillere.

Referanser
----------

1. ↑  "Opera 103.0.4920.0 developer update"; forfatternavn: Kornelia Mielczarczyk; utgivelsesdato: 11. september 2023; besøksdato: 13. september 2023.
2. ↑  .
3. ↑
4. ↑  «OPERA SOFTWARE ANNOUNCES THIRD QUARTER RESULTS» (PDF). Opera Software. 15. desember 2011. Besøkt 11. desember 2011.
5. ↑  «StatCounter Global Stats». Arkivert fra originalen 26. mai 2012.
6. ↑  «First look: Opera 10 faster with new features». Ars Technica. 1. september 2009. Besøkt 5. september 2010.
7. ↑  «Opera 10 Preview Continues Pioneering Web Standards Support». Wired. 8. desember 2008. Besøkt 5. september 2010.
8. ↑  «Translation changes on addons.opera.com - Opera Forums». *forums.opera.com*. Besøkt 2. november 2016.
9. ↑  «Opera-gründerne Norges beste innen tjenester». ITpro. 29. november 2005. Besøkt 7. november 2012.
10. ↑  «Pressemelding fra Opera Software den 19. januar 2011.». Arkivert fra originalen 26. mai 2012.

Eksterne lenker
---------------

* (en) Offisielt nettsted Rediger på Wikidata

* (en) Opera (web browser) – kategori av bilder, video eller lyd på Commons Rediger på Wikidata

* (en) Opera (web browser) – galleri av bilder, video eller lyd på Commons Rediger på Wikidata
* Opera på Twitter Rediger på Wikidata

| * v
* d
* r
Nettlesere |
| --- |
| For datamaskiner | 

|  |  |
| --- | --- |
| WebKit-baserte | 
* *Arora*
* Avant Browser
* Chromium
	+ Comodo Dragon
	+ Epic
	+ Chrome
	+ Opera
	+ SRWare Iron
	+ Torch
	+ Vivaldi
	+ Yandex Browser
* Dooble
* *Flock*
* Fluid
* GNOME Web
* iCab
* Konqueror
* Lunascape
* Maxthon
* Midori
* OmniWeb
* Origyn
* QtWeb
* QupZilla
* rekonq
* Safari
* *Shiira*
* Sleipnir
* surf
* Uzbl
* Web
* WebPositive
* xombrero

 |
| Trident-baserte | 
* *AOL Explorer*
* Avant
* *Deepnet Explorer*
* Edge
* GreenBrowser
* Internet Explorer
* Lunascape
* Maxthon
* *MediaBrowser*
* MenuBox
* *NeoPlanet*
* *NetCaptor*
* SlimBrowser
* *SpaceTime*
* *UltraBrowser*
* WebbIE
* ZAC Browser

 |
| Gecko-baserte | 
* *AT&T Pogo*
* Avant
* *Camino*
* Firefox
	+ Conkeror
	+ GNU IceCat
	+ Comodo IceDragon
	+ Pale Moon
	+ Pentadactyl
	+ *Swiftfox*
	+ *Swiftweasel*
	+ TenFourFox
	+ Timberwolf
	+ Vimperator
	+ Waterfox
	+ *xB Browser*
* Galeon
* Ghostzilla
* K-Meleon
* *Kazehakase*
* Kirix Strata
* *Lotus Symphony*
* Lunascape
* *Mozilla*
	+ *Beonex Communicator*
	+ Classilla
	+ *Netscape*
	+ SeaMonkey

 |
| Tekstbaserte | 
* ELinks
* *Emacs/W3*
* *Line Mode Browser*
* Links
* Lynx
* *Net-Tamer*
* w3m

 |
| Andre | 
* abaco
* Amaya
* *Arachne*
* *Arena*
* Charon
* Dillo
* Gazelle
* *IBM Home Page Reader*
* *IBrowse*
* KidZui
* *Mosaic*
* *Mothra*
* *NetPositive*
* NetSurf

 |

 |
| For mobilsystemer | 

|  |  |
| --- | --- |
| WebKit-baserte | 
* Android
* Bolt
* Dolphin
* Chrome
* Nintendo 3DS Internet Browser
* Rockmelt
* S60-nettleser
* Safari
* Silk
* Steel

 |
| Gecko-baserte | 
* Firefox
* *MicroB*
* *Minimo*

 |
| Presto-baserte | Nintendo DS & DSi Browser
* Opera Mini
* Opera Mobile
 |
| Andre | 
* Blazer
* *Deepfish*
* *Galio*
* ibisBrowser
* Internet Explorer Mobile
* Iris Browser
* Konqueror Embedded
* NetFront
* Obigo
* Skweezer
* Skyfire
* Teashark
* ThunderHawk
* UC Browser
* Vision
* WinWAP

 |

 |
| Nettlesere som ikke lenger utvikles vises i *kursiv skrift*. |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi
 |